送潘恭叔提幹往潭州省侍
作者：釋寶曇
朝代：宋

paragraphs: 父子湖海心，歲月易波蕩。
長沙固艱難，不在九天上。
風塵護衣篝，花柳謝屏障。
車行無多乘，雷動有餘壯。
閬風吾故游，弱水恨新漲。
詩書飽丘壑，翁事來獻狀。
入門視顔閒，一笑挾繒纊。
官池鳬雁深，洗盞發家釀。
人生果何樂，此樂天所貺。
故山在何許，夢寐或東嚮。
公如問云何，報我今跌踢。